96. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 336 της 16 Αυγ./2 Σεπτ. 1993 (ΦΕΚ Α΄ 143) Επιβολή κυρώσεων στους παραβάτες των διατάξεων του Νόμ. 1571/1985 ‘‘Ρύθμιση θεμάτων πετρελαϊκής πολιτικής και εμπορίας πετρελαιοειδών και άλλες διατάξεις. Έχοντας υπόψη: 1.Τις διατάξεις: α.Του άρθρ. 17 του Νόμ. 1571/1985 «Ρύθμιση θεμάτων πετρελαϊκής πολιτικής και εμπορίας πετρελαιοειδών και άλλες διατάξεις» (ΦΕΚ 192/Α/14.11.1985), όπως τροποποιήθηκε με τις διατάξεις των Νόμ. 1769/1988 (ΦΕΚ 66/Α//7.4.1988), 2008/1992 (ΦΕΚ 16/Α/11.2.1992) και 2081/1992 (ΦΕΚ 154/Α/10.9.1992), β.Του άρθρ. 29Α του Νόμ. 1558/1985 ‘‘Κυβέρνηση και Κυβερνητικά Όργανα’’ (ΦΕΚ 137/Α/1985), το οποίο προσετέθη με τις διατάξεις του άρθρ. 27 του Νόμ. 2081/1992 (ΦΕΚ 154/Α/1992). γ.Του Π.Δ. 381/1989, (ΦΕΚ 168/Α/1989) ‘‘Οργανισμός του Υπουργείου Βιομηχανίας, Ενεργείας και Τεχνολογίας’’. 2.Το γεγονός ότι από τις διατάξεις του παρόντος δ/τος δεν προκαλείται δαπάνη σε βάρος του Κρατικού Προϋπολογισμού. 3.Την υπ’ αριθ. 334/1993 γνωμοδότηση του Συμβουλίου της Επικρατείας, μετά από πρόταση του  Σελ. 244, 9958(α) Τεύχος 1410 Σελ. 40 Υπουργού Βιομηχανίας, Ενεργείας και Τεχνολογίας, αποφασίζουμε: Άρθρ.1.-Στις εταιρείες διύλισης, καθώς και στις εταιρείες εμπορίας πετρελαιοειδών που δεν τηρούν τις υποχρεώσεις που προβλέπονται από τις διατάξεις του Νόμ. 1571/1985 άρθρ. 13, με απόφαση του Υπουργού Βιομηχανίας, Ενεργείας και Τεχνολογίας, επιβάλλονται χρηματικές ποινές ως ακολούθως: α.Σε περίπτωση μη τηρήσεως των προθεσμιών για την υποβολή στοιχείων πετρελαιοειδών επιβάλλεται, πρόστιμο ύψους 1.000.000 δραχμών έως και 10.000.000 δραχμών, ανάλογα με το μέγεθος της παραβάσεως. β.Σε περίπτωση υποβολής ελλιπών ή ανακριβών στοιχείων πετρελαιοειδών επιβάλλεται πρόστιμο ύψους 1.000.000 δραχμών, έως και 10.000.000 δραχμών, ανάλογα με το μέγεθος της παραβάσεως. γ.Σε περίπτωση μη υποβολής των στοιχείων πετρελαιοειδών επιβάλλεται πρόστιμο ύψους 1.000.000 δραχμών έως και 10.000.000 δραχμών, ανάλογα με το μέγεθος της παραβάσεως. Άρθρ.2.-Στις εταιρείες που δεν τηρούν τις υποχρεώσεις που προβλέπονται από τις διατάξεις του Νόμ. 1571/1985, άρθρ. 15, με απόφαση του Υπουργού Βιομηχανίας, Ενεργείας και Τεχνολογίας, ή, εφ’ όσον αρμόδιος για την έκδοση της σχετικής αδείας είναι ο Νομάρχης, με απόφαση του τελευταίου, επιβάλλονται χρηματικές ποινές, ως ακολούθως: 13.Ε.λ.96 Πετρελαιοειδή α.Σε περίπτωση μη τηρήσεως των όρων και προϋποθέσεων των αναγομένων σε τεχνικές εν γένει προδιαγραφές ασφαλούς λειτουργίας των εγκαταστάσεων που διαλαμβάνονται στις αποφάσεις χορηγήσεως αδειών εγκαταστάσεως, επεκτάσεως, διαρρυθμίσεως, εκσυγχρονισμού ή λειτουργίας, επιβάλλεται για κάθε παράβαση και αναλόγως της σοβαρότητάς της, πρόστιμο ύψους 10.000.000 δραχμών έως και 100.000.000 δραχμών. β.Σε περίπτωση κατά την οποία οι εταιρείες εμπορίας πετρελαιοειδών προβαίνουν σε ανέγερση εγκαταστάσεων, επέκταση ή διαρρύθμιση εγκαταστάσεων, καθώς και στη λειτουργία αυτών, χωρίς τον εφοδιασμό τους με τις κατά περίπτωση απαιτούμενες άδειες, επιβάλλεται για κάθε παράβαση και αναλόγως της σοβαρότητας της παραβάσεως, πρόστιμο ύψους 10.000.000 δραχμών έως και 200.000.000 δραχμών. Άρθρ.3.-Η βεβαίωση και είσπραξη των επιβαλλομένων χρηματικών ποινών γίνεται σύμφωνα με τις διατάξεις του κώδικα εισπράξεως Δημοσίων Εσόδων. Άρθρ.4.-Το παρόν Προεδρικό Δ/γμα αρχίζει να ισχύει από την δημοσίευσή του στην Εφημερίδα της Κυβερνήσεως. 